Dôležité právne oznámenie

|

52009PC0697

Návrh nariadenie rady, ktorým sa ukladá konečné antidumpingové clo na dovoz etanolamínov s pôvodom v Spojených štátoch amerických  /* KOM/2009/0697 v konečnom znení - NLE 2009/0185 */

	[pic] | EURÓPSKA KOMISIA |Brusel, 21.12.2009KOM(2009)697 v konečnom znení2009/0185 (NLE)NávrhNARIADENIE RADY,ktorým sa ukladá konečné antidumpingové clo na dovoz etanolamínov s pôvodom v Spojených štátoch americkýchDÔVODOVÁ SPRÁVA1) KONTEXT NÁVRHU |Dôvody a ciele návrhu Tento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (ďalej len „základné nariadenie“), v konaní týkajúcom sa preskúmania pred uplynutím platnosti, pokiaľ ide o dovoz etanolamínov s pôvodom v Spojených štátoch amerických (ďalej len „USA“). |Všeobecný kontext Tento návrh sa predkladá v kontexte implementácie základného nariadenia a je výsledkom prešetrovania, ktoré sa uskutočnilo v súlade s hmotnými a procesnými požiadavkami ustanovenými v základnom nariadení. |Existujúce ustanovenia v oblasti návrhu Nariadenie Rady (ES) č. 1583/2006 z 23. októbra 2009 (Ú v. EÚ L 294, 25.10.2006). |Súlad s ostatnými politikami a cieľmi Únie Neuplatňuje sa. |2) KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |V súlade s ustanoveniami základného nariadenia príslušné zainteresované strany už mali možnosť obhajovať svoje záujmy počas prešetrovania. |Získavanie a využívanie expertízy |Externá expertíza nebola potrebná. |Posúdenie vplyvu Tento návrh je výsledkom implementácie základného nariadenia. V základnom nariadení sa nestanovuje všeobecné hodnotenie vplyvu, ale požiadavka, aby opatrenia neboli v rozpore so „záujmom Spoločenstva“ znamená, že hodnotenie širšieho vplyvu opatrení tvorí neoddeliteľnú súčasť prešetrovania. |3) PRÁVNE PRVKY NÁVRHU |Zhrnutie navrhovaného opatrenia Dňa 25. októbra 2008 Komisia oznámila prostredníctvom oznámenia (ďalej len „oznámenie o začatí preskúmania“), ktoré bolo uverejnené v Úradnom vestníku Európskej únie, začatie preskúmania pred uplynutím platnosti antidumpingových opatrení vzťahujúcich sa na dovoz etanolamínov s pôvodom v USA. Preskúmanie pred uplynutím platnosti sa začalo po žiadosti, ktorú 25. júla 2008 predložili štyria výrobcovia zo Spoločenstva predstavujúci podstatnú časť, v tomto prípade viac ako 50 %, celkovej výroby etanolamínov v Spoločenstve. V súčasnosti uplatňovaným opatrením je konečné antidumpingové clo uložené nariadením Rady (ES) č. 1583/2006 na dovoz etanolamínov s pôvodom v USA do Spoločenstva. Pripojený návrh Komisie na nariadenie Rady obsahuje závery prešetrovania pred uplynutím platnosti, pokiaľ ide o dumping, ujmu a záujem Spoločenstva. Počas zasadnutia antidumpingového výboru 19. novembra 2009 sa konali konzultácie s členskými štátmi. Navrhuje sa, aby Rada prijala pripojený návrh nariadenia, ktorý by sa mal uverejniť v Úradnom vestníku Európskej únie najneskôr do 23. januára 2010. |Právny základ Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva. |Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z týchto dôvodov. |Forma opatrenia je opísaná v uvedenom základnom nariadení a je mimo rozsahu pôsobnosti vnútroštátneho rozhodovania. |Uvedenie údajov o spôsobe, akým sa finančná a administratívna záťaž Spoločenstva, vlád členských štátov, regionálnych a miestnych orgánov, hospodárskych subjektov a občanov minimalizuje a ako je úmerná cieľu návrhu, sa na tento prípad nevzťahuje, ale základné nariadenie obmedzuje úroveň cla, ktoré možno uložiť, na úroveň potrebnú na nápravu ujmy spôsobenú zisteným dumpingom. |Výber nástrojov |Navrhovaný nástroj: nariadenie. |Iné prostriedky by neboli primerané z tohto dôvodu. Uvedené základné nariadenie nestanovuje alternatívne možnosti. |4) VPLYV NA ROZPOčET |Návrh nemá žiadny vplyv na rozpočet Spoločenstva. |2009/0185 (NLE)NávrhNARIADENIE RADY,ktorým sa ukladá konečné antidumpingové clo na dovoz etanolamínov s pôvodom v Spojených štátoch americkýchRADA EURÓPSKEJ ÚNIE,so zreteľom na Zmluvu o Európskej únii a Zmluvu o fungovaní Európskej únie,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“), a najmä na jeho článok 9 ods. 4 a článok 11 ods. 2,so zreteľom na návrh predložený Európskou komisiou po porade s poradným výborom,keďže:A. POSTUP1. Platné opatrenia1.  Vo februári 1994 Rada uložila nariadením (ES) č. 229/94[2] konečné antidumpingové clo na dovoz etanolamínov (ďalej len „príslušný výrobok“) s pôvodom v Spojených štátoch amerických (ďalej len „USA“) do Spoločenstva.2.  Na základe žiadosti Conseil européen des fédérations de l'industrie chimique (CEFIC) sa v júli 2005 začalo preskúmanie pred uplynutím platnosti podľa článku 11 ods. 2 základného nariadenia. Nariadením (ES) č. 1583/2006[3] Rada ukončila toto preskúmanie a uložila konečné antidumpingové opatrenia na dovoz etanolamínov s pôvodom v USA. Clo sa uložilo vo forme osobitného pevného cla.2. Žiadosť o preskúmanie pred uplynutím platnosti3.  Po uverejnení oznámenia o nastávajúcom uplynutí platnosti antidumpingových opatrení vzťahujúcich sa na dovoz etanolamínov s pôvodom v USA v marci 2008[4] bola Komisii 25. júla 2008 doručená žiadosť o preskúmanie podľa článku 11 ods. 2 základného nariadenia.4.  Žiadosť podali spoločnosti BASF SE/AG, INEOS Oxide Ltd, Sasol Germany GmbH, a Akzo Nobel Functional Chemicals AB (ďalej len „žiadatelia“) v mene výrobcov predstavujúcich podstatnú časť, v tomto prípade viac ako 50 %, celkovej výroby etanolamínov v Spoločenstve.5.  Žiadosť bola založená na dôvodoch, že je pravdepodobné, že uplynutie platnosti opatrení by viedlo k pokračovaniu alebo opakovanému výskytu dumpingu a ujmy spôsobenej výrobnému odvetviu Spoločenstva.6.  Komisia po tom, čo po porade s poradným výborom stanovila, že existujú dostatočné dôkazy na začatie preskúmania pred uplynutím platnosti, uverejnila oznámenie o začatí preskúmania[5] podľa článku 11 ods. 2 základného nariadenia.3. Prešetrovanie7.  Útvary Komisie oficiálne informovali výrobcov Spoločenstva, vyvážajúcich výrobcov z USA, dovozcov/obchodníkov, používateľov v Spoločenstve, o ktorých je známe, že sa ich záležitosť týka, ako aj orgány USA o začatí preskúmania. Zainteresované strany dostali možnosť písomne vyjadriť svoje stanovisko a požiadať o vypočutie v lehote uvedenej v oznámení o začatí preskúmania.8.  Útvary Komisie zaslali dotazníky všetkým stranám, o ktorých je známe, že sa ich záležitosť týka, a tým, ktoré požiadali o dotazník v lehote uvedenej v oznámení o začatí preskúmania.9.  Komisia dala priamo zainteresovaným stranám možnosť písomne vyjadriť svoje stanovisko a požiadať o vypočutie v lehote uvedenej v oznámení o začatí preskúmania.10.  Dotazník vyplnili dvaja vyvážajúci výrobcovia z USA, jeden prepojený dovozca zo Spoločenstva, jeden prepojený dovozca zo Švajčiarska, štyria výrobcovia zo Spoločenstva (ďalej len „žiadajúci výrobcovia zo Spoločenstva“) a jeden priemyselný používateľ zo Spoločenstva. Jeden ďalší vyvážajúci výrobca z USA (Huntsman Petrochemical Corporation) predložil dokument (ďalej len „stanovisko“), v ktorom tvrdil, že opatrenia by sa mali zrušiť, neodpovedal však na dotazník.11.  Útvary Komisie vyhľadali a overili všetky informácie, ktoré považovali za potrebné na účely stanovenia pravdepodobnosti pokračovania alebo opakovaného výskytu dumpingu a ujmy a stanovenia záujmu Spoločenstva. Overovacie návštevy sa uskutočnili v priestoroch týchto spoločností:a. Žiadajúci výrobcovia zo SpoločenstvaBASF SE/AG, Ludwigshafen, NemeckoINEOS Oxide Ltd., Southampton, Spojené kráľovstvoSasol Germany GmbH, Hamburg, NemeckoAkzo Nobel Functional Chemicals AB, Stenungsund, Švédskob. Vyvážajúci výrobcovia z USAThe Dow Chemical Company, Midland, Michigan and Seadrift, Texas, USAINEOS Oxide LLC, Houston, Texas and Plaquemine, Louisiana, USAc. Prepojení dovozcovia zo SpoločenstvaINEOS Oxide Ltd., Zwijndrecht, Belgickod. Prepojený dovozca zo ŠvajčiarskaDow Europe GmbH, Horgen, Švajčiarskoe. Priemyselní používatelia zo SpoločenstvaEvonik Degussa GmbH, Essen, Nemecko4. Obdobie prešetrovania12.  Prešetrovanie týkajúce sa pokračovania alebo opakovaného výskytu dumpingu a ujmy sa týkalo obdobia od 1. októbra 2007 do 30. septembra 2008 (ďalej len „ORP“).13.  Preskúmanie trendov v súvislosti s hodnotením pravdepodobnosti pokračovania alebo opakovaného výskytu ujmy sa týkalo obdobia od 1. januára 2005 do konca ORP (ďalej len „posudzované obdobie“). Okrem toho trendy v súvislosti s hodnotením pravdepodobnosti pokračovania alebo opakovaného výskytu ujmy sa hodnotili aj z hľadiska dosahu účinkov svetovej hospodárskej krízy na trh s etanolamínom po ORP.B. PRÍSLUŠNÝ VÝROBOK A PODOBNÝ VÝROBOK1. Príslušný výrobok14.  Príslušný výrobok je rovnaký ako výrobok, ktorým sa zaoberali predchádzajúce prešetrovania, t. j. etanolamíny, ktoré sa v súčasnosti označujú kódmi KN ex 2922 11 00, ex 2922 12 00 a 2922 13 10 s pôvodom v Spojených štátoch amerických. Etanolamíny sa získavajú prípravou etylénoxidu (EO), ktorý je výsledkom reakcie etylénu a kyslíka s amoniakom. Táto syntéza vedie k trom konkurenčným reakciám a k trom rôznym druhom etanolamínov: monoetanolamín (MEA), dietanolamín (DEA) a trietanolamín (TEA), v závislosti od toho, koľkokrát je EO viazaný. Maximálny počet kombinácií je obmedzený počtom atómov vodíka v amoniaku, a to sú tri. Pomery týchto troch druhov na celkovom výslednom výrobku závisia od druhu výrobného zariadenia, ale dajú sa tiež do určitej miery kontrolovať na základe pomeru amoniaku a etylénoxidu („molárny“ pomer).15.  Príslušný výrobok sa používa ako medziprodukt a/alebo prísada pre povrchovo aktívne látky používané v detergentoch a výrobkoch na starostlivosť o telo, kozmetických prípravkoch, hnojivách, činidlách na ochranu rastlín (glyfosát), inhibítoroch korózie, mazacích olejoch, textilných pomocných prípravkoch a zmäkčovačoch tkanín (esterquáty), fotochemikáliách, pri spracovaní papiera a kovov, úprave dreva, ako mlecia a spojovacia prísada pri výrobe cementu a ako rozpúšťadlo pri čistení plynu (odstraňovanie zápachu z plynu odstránením kyselín). Výrobok môžu používať aj samotní výrobcovia alebo ich prepojení výrobcovia pri výrobe etylénamínov. Medzi nové oblasti použitia MEA patrí taurín a elektronika, najmä výrobky patriace do odvetvia LCD.2. Podobný výrobok16.  Rovnako ako v prípade pôvodného prešetrovania a predchádzajúceho revízneho prešetrovania sa ukázalo, že príslušný výrobok vyrábaný v USA a predávaný do Spoločenstva je v zmysle fyzikálnych a technických vlastností rovnaký ako výrobok vyrábaný a predávaný v Spoločenstve výrobcami zo Spoločenstva a že neexistuje žiadny rozdiel v používaní týchto výrobkov. Ďalej sa zistilo, že príslušný výrobok vyrábaný v USA a predávaný do Spoločenstva je rovnaký, ako výrobok predávaný na domácom trhu USA. Z tohto dôvodu sa musia všetky tieto výrobky považovať za podobné výrobky v zmysle článku 1 ods. 4 základného nariadenia.C. PRAVDEPODOBNOSŤ POKRAČOVANIA ALEBO OPAKOVANÉHO VÝSKYTU DUMPINGU17.  V súlade s článkom 11 ods. 2 základného nariadenia sa preskúmalo, či sa dumping v súčasnosti vyskytuje, a ak áno, či by ukončenie platnosti opatrení viedlo k pokračovaniu alebo opakovanému výskytu dumpingu.1. Predbežné poznámky18.  Zo štyroch vyvážajúcich výrobcov z USA uvedených v podnete dvaja spolupracovali, jeden nespolupracoval pri prešetrovaní, ale iba predložil stanovisko, pričom štvrtá spoločnosť z USA uvedená v podnete nedoručila žiadnu odpoveď ani ďalšie informácie.19.  Dvaja spolupracujúci vyvážajúci výrobcovia predstavovali podstatnú časť (t. j. viac než 90 %, presný údaj nemožno uviesť z dôvodov utajenia) dovozu do Spoločenstva počas ORP, ktorý tvoril 37 583 ton a ktorý je o 8,5 % nižší, ako dovoz počas predchádzajúceho obdobia prešetrovania (od 1. júla 2004 do 30. júna 2005). Dovoz príslušného výrobku s pôvodom v USA do Spoločenstva predstavoval 14 % spotreby Spoločenstva počas ORP.2. Dumping dovozu počas ORPNormálna hodnota20.  Pokiaľ ide o dvoch spolupracujúcich vyvážajúcich výrobcov z USA, normálna hodnota sa stanovila pre každý druh príslušného výrobku na základe ceny skutočne zaplatenej alebo obvykle platenej neprepojenými zákazníkmi na domácom trhu v USA podľa článku 2 ods. 1 základného nariadenia, pretože sa zistilo, že sa tieto predaje uskutočnili v dostatočných množstvách a pri bežnom obchodovaní.Vývozná cena(21) Rovnako ako v prípade pôvodného prešetrovania a predchádzajúceho revízneho prešetrovania toto prešetrovanie znovu ukázalo, že dvaja spolupracujúci vyvážajúci výrobcovia z USA vyvážali príslušný výrobok do Spoločenstva prostredníctvom prepojených spoločností. V dôsledku toho a v súlade s článkom 2 ods. 9 základného nariadenia sa vývozné ceny vytvorili na základe cien, za ktoré sa dovezený výrobok prvýkrát opätovne predal nezávislým zákazníkom v Spoločenstve. Zohľadnili sa všetky náklady, ktoré vznikli medzi dovozom a opätovným predajom, vrátane predajných, všeobecných a administratívnych nákladov, a zisk, ktorý dosiahli dovážajúce spoločnosti v Spoločenstve počas ORP. Pokiaľ ide o rozpätie zisku, skutočný zisk prepojených obchodníkov sa nemohol použiť, pretože vzťah medzi vyvážajúcimi výrobcami a prepojenými obchodníkmi spôsobil, že tieto ceny neboli spoľahlivé. Ich rozpätie zisku sa preto stanovilo na prijateľnej hodnote neprekračujúcej skutočné rozpätie zisku, ktoré dosiahli prepojení obchodníci, a v súlade s rozpätiami zisku používanými z podobných dôvodov v predchádzajúcom preskúmaní.Porovnanie(22) Normálna hodnota sa porovnala s priemernou vývoznou cenou pre každý druh príslušného výrobku, na základe cien zo závodu a na rovnakej úrovni obchodovania. V súlade s článkom 2 ods. 10 základného nariadenia a s cieľom zabezpečiť spravodlivé porovnanie sa zohľadnili rozdiely vo faktoroch, o ktorých sa tvrdilo a v prípade ktorých sa preukázalo, že ovplyvňujú cenu a cenovú porovnateľnosť. Úpravy sa urobili pri nákladoch na vnútroštátnu a námornú dopravu, dodatočných zľavách, nákladoch na manipuláciu a balenie, nákladoch na úvery a dovozné clo, ktoré sa všetky odpočítali od maloobchodných cien s cieľom stanoviť cenu zo závodu.Dumpingové rozpätie21.  V súlade s článkom 2 ods. 11 základného nariadenia sa stanovilo dumpingové rozpätie pre každý druh výrobku na základe porovnania váženej priemernej normálnej hodnoty s váženými priemernými vývoznými cenami na rovnakej úrovni obchodovania. Toto porovnanie poukázalo na existenciu dumpingu počas ORP, hoci na nižšej úrovni, ako bola úroveň stanovená pri predchádzajúcom preskúmaní. Vážené priemerné dumpingové rozpätie vyjadrené ako percento hodnoty CIF na hranici Spoločenstva bolo 11,9 % v prípade INEOS Oxide LLC a nula v prípade Dow Chemical. Pokiaľ ide o ďalšieho výrobcu z USA, ktorý nespolupracoval počas prešetrovania a ktorý počas ORP predstavoval menej než 5 % (presný údaj sa nemôže uviesť z dôvodov utajenia) dovozu príslušného výrobku z USA do Spoločenstva, dumpingové rozpätie sa muselo stanoviť na základe dostupných skutočností v súlade s ustanoveniami článku 18 základného nariadenia. Ako už bolo uvedené, pri prešetrovaní sa zistila existencia dumpingu. V súlade s ustanoveniami článku 18 ods. 6 základného nariadenia sa teda existencia dumpingu na úrovni zistenej v prípade INEOS Oxide LLC, t. j. 11,9 %, pripisuje aj tým vývozcom, ktorí nespolupracovali počas prešetrovania. V skutočnosti neexistuje dôvod domnievať sa, že strana, ktorá nespolupracovala počas prešetrovania, bola menej dumpingová ako akákoľvek spolupracujúca strana a dôvod zaobchádzať s takouto stranou priaznivejšie ako so stranami, ktoré spolupracovali. Je potrebné uviesť, že o nespolupracujúcom výrobcovi z USA neboli k dispozícii žiadne overiteľné informácie, pričom overené vyplnené dotazníky od spolupracujúcich vyvážajúcich výrobcov z USA v porovnaní so štatistikami Eurostatu vylučujú možnosť, že chýbajúce množstvá boli vyvážané spolupracujúcimi vyvážajúcimi výrobcami z USA.3. Vývoj dovozu v prípade zrušenia opatreníPredbežné poznámky(24) Pokiaľ ide o analýzu výskytu dumpingu počas ORP, preskúmala sa pravdepodobnosť pokračovania dumpingu.Úroveň dumpingu v prípade zrušenia opatrení22.  Odstránenie opatrení by vývozcom umožnilo, aby znížili svoje vývozné ceny. Zníženie vývozných cien by zatraktívnilo výrobok USA na trhu Spoločenstva. Ak by sa vývozné ceny znížili úmerne úrovni antidumpingového cla, dumpingové rozpätia zistené počas ORP by boli 12 % v prípade INEOS Oxide LLC a v prípade nespolupracujúcich strán (v súlade s článkom 18 základného nariadenia), zatiaľ čo v prípade Dow Chemical by dumping stále neexistoval. Rozdiel medzi dumpingovým rozpätím so zahrnutým clom a dumpingovým rozpätím bez cla je malý v dôsledku toho, že počas ORP bola všeobecná cenová úroveň etanolamínov dosť vysoká, čo znamenalo, že antidumpingové clo uložené vo forme osobitnej pevnej sumy malo minimálny vplyv. Následne po ORP sa ceny etanolamínov vo všeobecnosti značne znížili, ako je podrobnejšie vysvetlené ďalej v texte.Ďalší priestor na vývoz na trh Spoločenstva v dôsledku nevyužitej výrobnej kapacity USA počas ORP23.  Voľná výrobná kapacita v USA počas ORP je významná. Odhaduje sa, že počas ORP existovala v USA voľná výrobná kapacita približne 60 000 ton. Tento údaj sa vypočítal na základe objemov vyrobených dvomi spolupracujúcimi vyvážajúcimi výrobcami, skutočnosti, že normálne očakávané objemy výroby sú približne 90 % nominálnej kapacity, za predpokladu, že skutočné výnosy výroby nespolupracujúcich výrobcov z USA by sa nedosiahli za skutočné výrobné sadzby nižšie ako 80 % nominálnej kapacity, ako aj informácií z najvýznamnejších časopisov zameraných na oblasť trhov. Uvedený údaj sa môže zvýšiť až na 85 000 ton, ak sa dosiahnu vyššie výrobné sadzby. V porovnaní s odhadovanou nominálnou celkovou kapacitou v USA, ktorá predstavuje 732 000 ton, predstavoval celkový odhadovaný dopyt, vrátane vlastnej spotreby, 588 000 ton. Pomerne nízke využitie kapacity bolo dôsledkom mnohých udalostí, ku ktorým došlo v posledných rokoch, konkrétne selektívne prerušenia prevádzky, ku ktorým pristúpili výrobcovia z USA, aby udržali zásoby na nízkej úrovni, rozšírenia ich kapacít (posledné rozšírenie Dow Chemical o 45 000 ton a posledné rozšírenie jedného z nespolupracujúcich vyvážajúcich výrobcov z USA o 32 000 ton) a vplyv hurikánu Gustav na niektoré výrobné závody alebo hurikánu Ike na závody na výrobu surovín. Pokiaľ ide o hurikány Ike a Gustav, stále mali určitý vplyv počas ORP, ale ich vplyv sa po ORP odstránil. Vplyv podľa odhadov na rok 2008, ktoré vypracovala spoločnosť PCI Consulting Group (PCI), predstavuje stratu na výrobe 39 000 ton[6]. Existenciu potenciálnych voľných výrobných kapacít v USA počas rokov 2007 a 2008, t. j. počas obdobia, na ktoré sa vzťahuje ORP, potvrdzuje aj významná výročná publikácia, v ktorej sa skúma trh s etanolamínom[7]. V tejto publikácii sa pre rok 2007 odhaduje nadmerná ponuka 65 000 ton na trhu USA. Voľná kapacita približne 60 000 ton by sa mala porovnať s objemom vývozu z USA do Spoločenstva počas ORP (37 583 ton) a celkovou spotrebou Spoločenstva (268 000 ton). Z uvedeného vyplýva, že existuje potenciál na zvýšenie vývozu z USA a prevzatie časti trhu Spoločenstva.Ďalší priestor na vývoz na trh Spoločenstva v dôsledku slabých vyhliadok na iných vývozných trhoch USA24.  V súvislosti s niekoľkými dôležitými vývoznými trhmi USA prešetrovanie ukázalo, že výrobcovia z USA budú mať stále viac ťažkostí so zásobovaním týchto trhov, pretože tieto trhy sa nedávno stali alebo sa čoskoro stanú sebestačnými. Na trhoch tretích krajín, ktoré zásobujú USA, sa zistila séria rozšírení kapacity, ktoré sa nedávno ukončili alebo sa v súčasnosti uskutočňujú. Ide o tieto rozšírenia: (i) nedávne rozšírenie kapacity v Brazílii (v rozmedzí od 55 000 do 65 000 ton[8]), ktorá je významným vývozným trhom pre výrobcov z USA, (ii) celkové rozšírenie 180 000 ton v Číne, ktorá je trhom, na ktorý vyvážajú niektorí výrobcovia z USA prostredníctvom spoločných podnikov založených v iných ázijských krajinách, a (iii) rozšírenia na Taiwane a v Thajsku (celkove spolu na 90 000 ton), čím sa ázijský trh stáva oblasťou charakterizovanou nadbytočnou kapacitou, s malým priestorom pre akúkoľvek stranu mimo ázijského priestoru, aby vyvážala na ázijský trh. Celkový vývoz z USA na iné trhy, ako na trhy Spoločenstva v roku 2008 predstavoval 137 600 ton[9], pričom ázijský trh prijal 61 600 ton[10]. Značné množstvo sa preto bude musieť presmerovať na nové trhy.25.  Na záver, ako je uvedené v odôvodnení 26, je k dispozícii významná voľná kapacita, ktorá by sa mohla použiť na výrobu väčšieho množstva etanolamínov a na jeho predaj na trhu Spoločenstva, ak by sa zrušili opatrenia. Okrem toho je pravdepodobné, že významné vývozné trhy pre výrobcov z USA budú nasýtené v dôsledku zvýšenia výroby na miestnej úrovni, čím sa trh Spoločenstva stane veľmi atraktívnou oblasťou pre vývoz z USA.Ďalší priestor na vývoz na trh Spoločenstva v dôsledku správania jedného nespolupracujúceho výrobcu z USA26.  Preskúmalo sa aj pravdepodobné obchodné správanie nespolupracujúcej strany z USA uvedenej v odôvodnení 10. Je potrebné pripomenúť, že jedinou informáciou, ktorú predložila táto strana, bolo stanovisko, v ktorom dospela k záveru, že neexistuje žiadna ujma spôsobená dovozom etanolamínov s pôvodom v USA a že nie je pravdepodobný opakovaný výskyt poškodzujúceho dumpingu. Spoločnosť tvrdila, že počas ORP mala iba menšie predaje príslušného výrobku dvom neprepojeným stranám a jednej prepojenej strane v EÚ. Uviedla aj to, že chce mať pravidelný a primeraný model predaja do EÚ, ale neposkytla žiadne konkrétne údaje ani overiteľné informácie týkajúce sa buď jej výkonnosti počas ORP, pokiaľ ide o príslušný výrobok, alebo jej zamýšľaného budúceho správania v oblasti obchodovania s etanolamínom, pokiaľ ide o trh EÚ. Preto sa museli zistenia týkajúce sa tohto nespolupracujúceho výrobcu z USA založiť, v súlade s ustanoveniami článku 18 základného nariadenia, na dostupných skutočnostiach. V tejto súvislosti sa verejne dostupné informácie získali z podnikovej webovej stránky tejto strany, ako aj príslušných údajov uverejnených v CEH Product Review on Etanolamíns (SRI Consulting), čo je významný časopis zameraný na oblasť trhov. Na základe uvedených informácií sa dospelo k záveru, že tento nespolupracujúci výrobca z USA predstavoval 29 % výrobnej kapacity USA počas ORP, pričom príslušný výrobok sa považoval za obchodné odvetvie patriace medzi výrobkové skupiny s najlepšou výkonnosťou. Celkový význam trhu EÚ sa potvrdil aj tým, že predaj do Spoločenstva predstavuje približne 33 % celkového predaja tejto spoločnosti. Vzhľadom na význam tohto výrobcu na trhu v USA, jeho výrobnú kapacitu, celkový význam Spoločenstva v jeho obchodných činnostiach a význam trhu Spoločenstva na celosvetovom trhu s etanolamínom, je primerané predpokladať, že ak by sa povolilo uplynutie opatrení, tento nespolupracujúci výrobca z USA by ďalej zvyšoval svoje vývozné činnosti do Spoločenstva. Na základe údajov prevládajúcich počas ORP by existoval stimul na takýto krok najmä v dôsledku vysokých cenových úrovní príslušného výrobku na trhu Spoločenstva.Opatrenia na ochranu obchodu na vývozných trhoch tretích krajín27.  Od novembra 2004 Čína vyberá antidumpingové clo na MEA a DEA s pôvodom v Japonsku, USA, Iráne, Malajzii, na Taiwane a v Mexiku. Etanolamíny s pôvodom v USA podliehajú clu v rozmedzí od 20 % do 74 %. V roku 2008 11 % celkového vývozu z USA smerovalo do Číny[11], ktorá je trhom s rastúcim dopytom po príslušnom výrobku a ktorá v roku 2007 vyrábala približne 24 % svojej celkovej vnútornej spotreby etanolamínov. Je potrebné uviesť, že spoločnosť Dow Chemical vytvorila spoločný podnik so spoločnosťou Petronas s názvom Optimal a v Malajzii nainštalovala kapacitu 75 000 ton, ktorá od roku 2002 slúži na zásobovanie ázijského trhu s etanolamínom. Ostáva však skutočnosťou, že skutočný vývoz z USA do Číny podlieha opatreniam, a teda na všetky praktické účely obmedzuje potenciál absorbovať akýmkoľvek významným spôsobom voľné kapacity.28.  Okrem toho sa zdá, že potenciál USA v oblasti vývozu etanolamínov do Číny sa narušuje aj tým, že sa upravil čínsky colný režim vzťahujúci sa na etanolamíny dovážané z krajín ASEAN (dovozné clo sa znížilo z 5 % na 0 %), čím výrobcovia etanolamínu v krajinách ASEAN vyvážajúci do Číny získali ďalšiu výhodu[12].Vývoj dopytu v USA do ORP29.  Trh s etanolamínom sa vyznačoval silným rastom dopytu po DEA, ktorý vyvolalo používanie DEA vo výrobe glyfosátových herbicídov. Dopyt po TEA je závislý najmä od jeho používania v cementárenskom sektore a výrobcami zmäkčovačov tkanín. Hlavným trhom s MEA je oblasť syntézy organických zlúčenín (najmä etylénamíny). Nariadenie USA účinné od 1. januára 2005, ktorým sa zakazuje používanie alternatívnych výrobkov na báze kovu pri úprave dreva, spôsobilo zvýšenie dopytu po MEA. Informácie v najvýznamnejších časopisoch však poukazujú na to, že vplyv legislatívnej iniciatívy USA z roku 2005 na dopyt už nebude v budúcnosti viesť k zvyšovaniu spotreby vo vysokej miere. Verejne dostupné informácie v skutočnosti potvrdzujú, že spotreba MEA určená na prostriedky na ochranu dreva sa zvýšila z 3 000 ton v roku 2001 na 107 000 ton v roku 2007. Od roku 2006 sú však ročné miery rastu miernejšie (t. j. 3 %) a neočakáva sa, že sa v budúcnosti významne zmenia. Je to v dôsledku toho, že tento segment trhu sa stabilizoval a že na trhu s prostriedkami na ochranu dreva existuje konkurencia zo strany iných výrobkov, ktoré nepoužívajú MEA (napríklad boritanové prostriedky na ochranu dreva, druhy dreva, ktoré sú prirodzene odolné voči škodcom, a recyklovaná oceľ). Stručne povedané, do ORP sa dopyt vyvíjal pozitívne, očakáva sa však, že sa vyrovná.Možný vývoj dopytu v USA a na ďalších trhoch30.  Preskúmali sa aj dostupné informácie týkajúce sa možného vývoja dopytu v USA a vo zvyšku sveta v období do roku 2013. Všetky údaje v odôvodneniach uvedených ďalej v texte sú založené na informačných zdrojoch od navrhovateľov, Dow Chemical, INEOS Oxide LLC a z najvýznamnejších referenčných publikácií v chemickom priemysle, ktoré vydávajú SRI Consulting, PCI Consulting Group a Tecnon OrbiChem Ltd. V údajoch sa ešte neodráža dosah súčasnej hospodárskej krízy.31.  Podľa týchto informácií sa očakáva, že ročná priemerná miera rastu dopytu v USA dosiahne 3,1 %. Miery rastu na iných trhoch sú vyššie. Plánovaná ročná priemerná miera rastu v Spoločenstve nedosiahne 4 % v porovnaní so 4,6 % v Číne, 5 % v Strednej a Južnej Amerike a 13,4 % na Blízkom východe. Táto situácia potvrdzuje, že výrobcovia z USA budú musieť hľadať vývozné trhy a snažiť sa dosiahnuť maximálne zastúpenie a príjmy v tých oblastiach sveta, v prípade ktorých sa očakáva vyššia výkonnosť v oblasti rastu, a v oblastiach, v ktorých existujú možnosti získať vyššie podiely na trhu.32.  Ak sa vývoj v oblasti dopytu porovná s dostupnou výrobnou kapacitou, ukazuje sa tento obraz, opäť na základe údajov z obdobia pred krízou: V USA, počas ORP, v ktorom bola skutočná výroba približne o 65 000 ton vyššia ako skutočná spotreba výrobku v spojení s voľnou kapacitou, bude trvať určitý čas, kým sa absorbuje dodatočná výrobná kapacita, ktorá sa nedávno uviedla do prevádzky. Verejne dostupné informácie svedčia o tom, že sa neočakáva, že nadbytočná kapacita v USA sa do roku 2013 vytratí. Je teda nepravdepodobné, že v dohľadnej budúcnosti sa zníži motivácia výrobcov z USA, pokiaľ ide o vývoz.33.  Na druhej strane, dopyt na európskom trhu v roku 2007 mierne presiahol[13] výrobnú kapacitu Spoločenstva. Na základe údajov pred krízou je však nepravdepodobné, že táto situácia zostane nezmenená. V skutočnosti, ak sa predpokladané miery rastu porovnajú s oznámenými rozšíreniami kapacity, možno očakávať určitú nadbytočnú kapacitu, ak by sa uskutočnili investičné plány INEOS Oxide Ltd v Spoločenstve. Neočakáva sa, že takáto rozšírená kapacita sa uvedie do prevádzky pred koncom roka 2010. Trh Spoločenstva by sa teda stal veľmi citlivým na akýkoľvek tlak vyplývajúci z potreby výrobcov z USA zabezpečiť si trhy pre svoju nadbytočnú výrobu.34.  Vo všeobecnosti je pravdepodobné, že do roku 2013 sa celosvetová výrobná kapacita zvýši z približne 1 764 000 ton na 2 423 000 ton (nominálna kapacita). V tomto údaji je zahrnutá nová kapacita nainštalovaná v Spoločenstve (+119 000), Rusku (+50 000), Saudskej Arábii (+100 000) a Ázii (+394 000)[14]. Plánuje sa, že v období rokov 2009 – 2011 sa kapacita výroby etanolamínu v Číne zvýši o 344 000 ton. Pri zohľadnení skutočnosti, že jeden výrobca z USA predáva príslušný výrobok do Číny prostredníctvom spoločného podniku v Malajzii, možno očakávať, že akékoľvek zvýšenie sebestačnosti v Číne vážne obmedzí možnosti výrobcu z USA vyvážať. Pokiaľ ide o zvyšné ázijské trhy, dostupné informácie potvrdzujú, že aj oni sa stávajú sebestačnými, čím sa vyvíja ďalší tlak na výrobcov z USA, aby si hľadali nové trhy.35.  Svetový dopyt založený na predpokladanej miere rastu 3,5 – 4 % sa do roku 2013 zvýši na 1 836 000 ton. Vzhľadom na to, že časť prebytočnej kapacity sa vždy absorbuje prostredníctvom odstávok na účely údržby a že z tohto dôvodu je potrebné určité bezpečnostné rozpätie, prognóza na rok 2013 poukazuje iba na rovnováhu v USA a nadbytočnú kapacitu inde. Stručne povedané, rôzne rozšírenia kapacity a prognózy situácie na trhu do roka 2013 poukazujú na pravdepodobnosť dumpingu zo strany vyvážajúcich výrobcov z USA na trhu Spoločenstva v dôsledku toho, že k zhode medzi ponukou a dopytom na trhu USA pravdepodobne nedôjde pred rokom 2013.Prechod od výroby MEG k výrobe etanolamínov36.  Je potrebné uviesť, že etanolamíny tvoria súčasť obchodného odvetvia derivátov etylénoxidu. Do tohto odvetvia patrí aj monoetylénglykol (MEG). Existujú náznaky toho, že väčšina výrobcov derivátov etylénoxidu v Ázii sa snaží koncentrovať na obchod s inými derivátmi etylénoxidu ako s MEG z dôvodu veľmi oslabených trhov s glykolom, v dôsledku čoho sa na trh dostáva viac etanolamínov. Vzhľadom na veľmi slabé ceny MEG v roku 2008 sa ázijskí výrobcovia, ktorí môžu vyrábať MEG a etanolamíny, v skutočnosti rozhodli uprednostniť výrobu etanolamínu, aby sa zlepšila ich celková ziskovosť[15]. Tým sa pravdepodobne zužuje trh s etanolamínom v Ázii, ktorý v roku 2008 predstavoval 18 %[16] celkového vývozu z USA. Na základe informácií zo začiatku súčasnej hospodárskej krízy existovali určité predpovede, že vo veľmi krátkodobom horizonte budú v Ázii stále existovať značné nedostatky[17], ale očakáva sa, že sa všetky prekonajú v strednodobom horizonte vzhľadom na značné zvýšenie kapacity výroby etanolamínu v Ázii, ako je vysvetlené v odôvodnení 27.37.  Informácie dostupné po ORP potvrdzujú, že v dôsledku veľmi slabých cien MEG výrobcovia, ktorí vyrábajú MEG aj etanolamíny, budú uprednostňovať výrobu etanolamínu, aby zlepšili svoju celkovú ziskovosť. Vzhľadom na vývoj kapacít výroby MEG vo svete informácie[18] poukazujú na to, že kapacity výroby MEG sa počas posudzovaného obdobia zvýšili o približne 19 %. Okrem Ázie sa to pripisuje najmä zvýšeniam v krajinách Blízkeho východu (Irán, Kuvajt a Saudská Arábia), v ktorých bude pokračovať rozširovanie MEG do roku 2015. V Mexiku došlo počas posudzovaného obdobia k zvýšeniu kapacity o 40 000 ton v prípade výroby EAO, pričom dostupné informácie poukazujú na to, že by sa mal očakávať prechod od výroby MEG k výrobe etanolamínu. Táto situácia potvrdzuje, že svetový trh čelí vážnemu problému s prebytkom vo výrobe MEG a vysvetľuje, prečo svetové ceny MEG klesajú.38.  Keďže USA predstavuje najdôležitejší trh s etanolamínom na svete, očakáva sa, že bude prvým trhom, ktorý bude čeliť dôsledkom nadbytočnej kapacity v oblasti výroby MEG, t. j. poklesu cien MEG a presunu príslušných surovín (etylénoxid) z výroby MEG do výroby etanolamínov. Je zrejmé, že nadbytočná kapacita v oblasti výroby MEG a vyplývajúce dôsledky spolu s už stanoveným prebytkom etanolamínov na trhu USA budú vyvíjať tlak na ceny etanolamínu.Vzťah medzi vývoznými cenami USA a cenami EÚ39.  Predaj na základe časovo obmedzených zmlúv sa na trhu Spoločenstva vo všeobecnosti uskutočňuje menej často, ako na trhu USA, ale všetky overené zmluvy obsahovali ustanovenia umožňujúce pomerne rýchlu úpravu cien (obvykle v rámci niekoľkých týždňov) v dôsledku akéhokoľvek výkyvu cien. V dôsledku toho existencia zmlúv o predaji neznamená, že predajné ceny sa stanovujú na dlhšie obdobie a sú v dôsledku toho stabilné. Jednotkové ceny sa v značnej miere odvíjajú od cien na svetovom trhu.40.  Priemyselní používatelia v USA a v EÚ obvykle získavajú podobné podmienky na oboch trhoch, pretože sú často nadnárodnými spoločnosťami, ktoré si dojednávajú svoje zdroje na celom svete a vyberajú si dodávateľov, ktorí sú schopní zabezpečiť dodávky v podobnom rozsahu. Predaj dvoch spolupracujúcich vyvážajúcich výrobcov obchodníkom a distribútorom predstavuje iba 10 % až 20 % objemov predaných na domácom trhu USA a 25 % až 35 % predaja na trhu Spoločenstva. Podľa overených údajov boli domáce ceny v USA pre obchodníkov v priemere o 7 % nižšie, ako ceny pre používateľov v Spoločenstve, a predajné ceny v USA pre domácich priemyselných používateľov boli v priemere o 30 % nižšie, ako pre používateľov v Spoločenstve. Tieto údaje potvrdzujú, že počas ORP bol medzi týmito dvoma trhmi pomerne značný rozdiel, pričom ceny na trhu Spoločenstva boli vyššie ako ceny v USA. Preto vzhľadom na nasýtenie na ostatných vývozných trhoch USA a úroveň cien v EÚ by ukončenie opatrení bolo významným stimulom na zvýšenie vývozu do EÚ, ak by takýto cenový rozdiel v blízkej budúcnosti pokračoval. V tejto súvislosti je potrebné uviesť, že ako je vysvetlené v odôvodnení 48, príslušné údaje z obdobia po ORP svedčia o tom, že v dôsledku svetovej hospodárskej krízy ceny USA prevýšili ceny Spoločenstva v období po ORP.41.  Na základe údajov týkajúcich sa ORP a vzhľadom na značný cenový rozdiel medzi cenami v USA a v EÚ pre priemyselných používateľov , ktorí predstavujú väčšinu zákazníkov, by uplynutie platnosti opatrení predstavovalo značný stimul na presun predaja USA do EÚ. Tento obraz sa po ORP v každom prípade zmenil a v prípade väčšiny druhov výrobku by ceny vývozu z USA mohli byť konkurenčné iba vtedy, ak by boli dumpingové (pozri odôvodnenie 48).Vzťah medzi vývoznými cenami USA do tretích krajín a do Spoločenstva42.  Prešetrovanie ukázalo, že hlavnými vývoznými trhmi USA počas ORP boli Kanada, Mexiko, Brazília a Spoločenstvo. Pokiaľ ide o predajné ceny, vývozné ceny USA do tretích krajín sú vo všeobecnosti vyššie ako na domácom trhu USA a vývozné ceny USA do EÚ sú vo všeobecnosti vyššie ako vývozné ceny do zvyšku sveta. Hoci uvedené skutočnosti by sa mohli čiastočne pripísať nižším objemom vývozu (t. j. nižšie objemy obvykle vedú k vyšším cenám), potvrdzujú aj význam vývozných trhov pre výrobcov z USA, ktorí by mohli vždy očakávať vyššie ceny, a teda považovať tieto trhy za veľmi atraktívne v prípade, že by na domácom trhu USA nastali problémy, napríklad, nadmerná ponuka výrobkov/nadbytočná kapacita alebo narušenie dopytu.43.  Celkové ceny etanolamínu sa ku koncu roka 2008 zhoršovali, a to z najvyššej úrovne v treťom štvrťroku a na začiatku štvrtého štvrťroku 2008. Následne sa ceny oslabili v dôsledku slabého dopytu a oveľa nižších cien etylénu[19]. Je tiež evidentné, že k tomuto narušeniu cien došlo aj na tradičných vývozných trhoch USA, medzi ktoré patrí Kanada, Mexiko alebo Brazília,[20] čo poukazuje na to, že ceny po ORP sú na tradičných vývozných trhoch USA nižšie ako v EÚ.44.  Na záver, trh USA zostáva pre oboch spolupracujúcich vyvážajúcich výrobcov v podstate najdôležitejším predajným trhom. Spoločenstvo a Kanada (pričom v Kanade sa etanolamín nevyrába) absorbujú väčšinu vývozu príslušného výrobku z USA, po nich nasleduje Brazília a Mexiko. Približne 20 % výroby USA sa počas ORP vyvážalo, pričom cenové úrovne boli vo všeobecnosti vyššie, ako ceny, ktoré sa účtujú na domácom trhu USA. Preto predaj do Spoločenstva a do zvyšku sveta počas ORP zohrával dôležitú úlohu v celkovom využití a ziskovosti nainštalovaných výrobných kapacít. Hoci sa ceny po ORP značne zmenili (pozri nasledujúci text), neexistujú žiadne pochybnosti o pokračujúcom význame vývozných trhov pre ziskovosť a využitie kapacity. Nič nenaznačuje, že všetky uvedené skutočnosti sa nevzťahujú na nespolupracujúcich výrobcov z USA.Vplyv súčasnej hospodárskej krízy45.  Jedným z prvkov, v prípade ktorého sa očakáva, že v blízkej budúcnosti bude zohrávať rozhodujúcu úlohu vo vývoji celosvetovej kapacity a dopytu, je vplyv nedávnej svetovej hospodárskej krízy. Spoločnosť DOW Chemical tvrdila, že kríza nebude mať významný vplyv na obchod s etanolamínom, že súčasná kríza už dosiahla svoje dno a očakáva sa, že ceny sa v druhom polroku 2009 znovu zvýšia. Výrobné odvetvie Spoločenstva na druhej strane tvrdilo, že dopyt sa znížil o 30 %, jeho predajné ceny sa prudko znížili a toto zníženie bolo vyššie ako zníženie ceny príslušnej suroviny používanej na výrobu etanolamínov, konkrétne etylénoxidu a amoniaku.Tvrdenia spoločnosti DOW Chemical sa nepovažovali za presvedčivé. Historicky bol dopyt určitých sektorov konečného použitia po príslušnom výrobku, napríklad, výrobky na starostlivosť o telo, negatívne ovplyvnený hospodárskymi poklesmi. Ako už bolo uvedené, očakáva sa, že vplyv právnych predpisov USA na dopyt po prípravkoch na ochranu dreva sa čoskoro skončí, pričom sa zdá, že známe oslabenie stavebného a automobilového sektora v Európe aj v USA nepomôžu, prinajmenšom v blízkej budúcnosti, dopytu po príslušnom výrobku v oblasti cementu ani výroby automobilových kvapalín. Okrem toho sa v oblasti jeho používania v textilnom priemysle v USA časom pozoroval aj klesajúci trend a potom vyrovnanie v roku 2007. Celkovo vzaté, tvrdenia spoločnosti Dow Chemical týkajúce sa hospodárskej krízy a budúceho vývoja cien sa nepotvrdili žiadnymi verejne dostupnými informáciami predloženými počas tohto prešetrovania. Dostupné informácie z najvýznamnejších špecializovaných časopisov potvrdili údaje výrobného odvetvia Spoločenstva, že dopyt sa značne znížil, v niektorých odvetviach dokonca o 40 %.Dostupné údaje po ORP svedčia o tom, že dumping sa v porovnaní so situáciou prevládajúcou počas ORP zvýšil. Ako už bolo uvedené, počas ORP existoval pomerne značný rozdiel medzi trhmi EÚ a USA, pričom ceny v EÚ boli často vyššie, ako ceny v USA. Dumping sa teda zistil v prípade dvoch vývozcov z USA, ale nie v prípade tretieho vývozcu. Ku koncu OP a v októbri 2008 bolo zrejmé, že došlo k prehriatiu trhu. Výrazne sa zvýšili najmä ceny v USA a prevýšili ceny v EÚ v prípade dvoch z troch druhov výrobkov (MEA a DEA, ktoré predstavovali 41 % vývozu z USA), pričom sa značne znížil rozdiel, pokiaľ ide o TEA. Hoci sa ceny od októbra 2008 značne znížili, najnovšie dostupné údaje svedčia o tom, že ceny v USA sú stále vyššie ako ceny v Európe, najmä ceny MEA a DEA. Inými slovami, akýkoľvek vývoz z USA do Európy bude musieť vstúpiť na trh za dumpingové ceny, ak má konkurovať európskym výrobkom na základe ceny.Záver o pravdepodobnosti pokračovania alebo opakovaného výskytu dumpingu46.  Je potrebné pripomenúť, že sa zistilo, že dumping počas ORP existoval v prípade jedného z dvoch spolupracujúcich vyvážajúcich výrobcov, avšak na nižšej úrovni ako v predchádzajúcom revíznom prešetrovaní. Dumping sa zistil aj v prípade vyvážajúcich výrobcov, ktorí však nespolupracovali.47.  V porovnaní s predchádzajúcim revíznym prešetrovaním sa podiel dovozu z USA na trhu znížil zo 16,7 % na 14 %. V USA stále existuje značná voľná kapacita, približne 60 000 ton, hoci na nižšej úrovni ako v predchádzajúcom preskúmaní. Je potrebné uviesť, že nízka miera využitia počas ORP bola dôsledkom dočasných udalostí, a že využitie 29 % nainštalovanej kapacity USA sa nemohlo preskúmať v dôsledku chýbajúcej spolupráce. Súčasne sa očakáva, že sa dopyt na trhu USA bude zvyšovať mierne nižším tempom ako v Spoločenstve a očakáva sa, že nadbytočná kapacita v USA sa absorbuje najskôr do roku 2013. Okrem toho, výrobcovia z USA majú motiváciu na zvýšenie svojho predaja na trh Spoločenstva, ak by sa opatrenia zrušili, pretože v mnohých prípadoch sa zistilo, že ceny v Spoločenstve sú vyššie, ako ceny účtované buď na domácom trhu USA alebo na akomkoľvek inom vývoznom trhu, ktorý zásobovali výrobcovia z USA počas ORP. Uvedené problémy poukazujú na to, že spoločnosti z USA sú motivované, aby zvýšili svoju prítomnosť na trhu Spoločenstva. To by viedlo k nadmernému zásobovaniu trhu a následnému poklesu špirály cien, t. j. ešte k vyššiemu objemu dumpingového dovozu ako počas ORP. Pravdepodobnosť pokračujúceho/zvýšeného dumpingového dovozu na základe údajov z ORP sa ďalej zvyšuje, ak sa zohľadní vývoj po ORP. Po ORP a v dôsledku svetovej hospodárskej krízy ceny USA prevýšili ceny EÚ v prípade značnej časti príslušného výrobku, zatiaľ čo cenové úrovne vo zvyšku sveta sú vo všeobecnosti nižšie. Vývoj po ORP má nepochybne za následok, že ak by výrobcovia z USA mali konkurovať výrobnému odvetviu Spoločenstva, ich výrobky by museli vstúpiť na trh za dumpingové ceny ešte vo väčšej miere ako počas ORP.48.  Na záver, ak by sa opatrenia zrušili, existuje pravdepodobnosť pokračovania dumpingu a riziko zvýšenia objemu dovozu, ktorý by pravdepodobne vyvinul tlak na zníženie cien v Spoločenstve, prinajmenšom v období do roku 2013.D. VYMEDZENIE VÝROBNÉHO ODVETVIA SPOLOČENSTVA49.  Podnet sa podal v mene štyroch známych výrobcov etanolamínu v EÚ, ktorí predstavujú podstatnú časť celkovej známej výroby podobného výrobku v Spoločenstve, t. j. v tomto prípade viac ako 95 %.50.  Štyria žiadajúci výrobcovia zo Spoločenstva plne spolupracovali počas prešetrovania. Ďalšia spoločnosť zo Spoločenstva, LUKOIL Neftochim Bourgas AD, podporila podnet ako výrobca zo Spoločenstva, ale neodpovedala na dotazník a neposkytla žiadne ďalšie informácie ani údaje. Žiadajúci výrobcovia zo Spoločenstva majú výrobné závody vo Francúzsku, Nemecku, Švédsku a Belgicku.51.  Je potrebné uviesť, že jeden výrobca zo Spoločenstva, INEOS Oxide Ltd, má záujmy, pokiaľ ide o tento výrobok, aj v USA. Počas prešetrovania tento konkrétny výrobca vyhlásil, že sa považuje za zmluvného výrobcu zo Spoločenstva. Táto spoločnosť dovážala príslušný výrobok počas ORP od svojho prepojeného výrobcu z USA, ale podiel dovozu vo vzťahu k jej výrobe v Spoločenstve je menej ako 10 %. Podľa dostupných informácií tento výrobca okrem toho plánuje do konca roka 2010 rozšíriť kapacitu v Spoločenstve. V súlade s uvedenými skutočnosťami možno túto spoločnosť považovať za skutočného výrobcu zo Spoločenstva, pretože jeho dovoz netvorí hlavnú časť jeho obchodnej činnosti. Preto sa nepovažuje za vhodné vylúčiť tohto výrobcu z vymedzenia výrobného odvetvia Spoločenstva v súlade s článkom 4 ods. 1 písm. a) základného nariadenia.52.  Na tomto základe sú štyrmi výrobcami zo Spoločenstva spoločnosti BASF SE/AG, INEOS Oxide Ltd, Sasol Germany GmbH a Akzo Nobel Functional Chemicals AB a predstavujú výrobné odvetvie Spoločenstva v zmysle článku 4 ods. 1a článku 5 ods. 4 základného nariadenia. Ďalej sa budú uvádzať ako „výrobné odvetvie Spoločenstva“.53.  Prešetrovanie ukázalo, že rovnako ako v predchádzajúcom revíznom prešetrovaní je časť výroby etanolamínov v Spoločenstve určená na vnútornú alebo vlastnú spotrebu. Tri spoločnosti zo štyroch, ktoré patria do výrobného odvetvia Spoločenstva, vyrábajú na vlastnú spotrebu. Prešetrovanie potvrdilo, že výrobné odvetvie Spoločenstva nenakupuje príslušný výrobok na vlastnú spotrebu od nezávislých strán, buď v Spoločenstve alebo mimo neho, a že výroba na vlastnú spotrebu sa používa na výrobu iných nadväzujúcich výrobkov. Etanolamíny na vlastnú spotrebu sa preto nepovažujú za výrobky, ktoré konkurujú etanolamínom, ktoré sú k dispozícii na trhu Spoločenstva (ďalej len voľný trh).E. SITUÁCIA NA TRHU SPOLOČENSTVA1. Spotreba Spoločenstva54.  Spotreba Spoločenstva bola založená na spojení objemu vlastnej výroby výrobcov zo Spoločenstva určenej na voľný predaj na trhu Spoločenstva a na vlastnú spotrebu týmito výrobcami s objemami dovozu z tretích krajín na trh Spoločenstva, mínus vývoz výrobcov zo Spoločenstva. Pripočítali sa aj odhady týkajúce sa nespolupracujúceho výrobcu, ktorý predstavuje veľmi malú časť výroby Spoločenstva.55.  Na tomto základe sa spotreba Spoločenstva vyvíjala takto:Spotreba (v tonách) | 2005 | 2006 | 2007 | ORP |Spolu | 439 521 | 438 872 | 479 361 | 475 269 |Index | 100 | 100 | 109 | 108 |Vlastná spotreba | 248 994 | 246 857 | 243 995 | 206 982 |Index | 100 | 99 | 98 | 83 |Voľný trh | 190 505 | 192 010 | 235 461 | 268 386 |Index | 100 | 101 | 124 | 141 |Zdroj: Odpovede v dotazníku a Eurostat |56.  Spotreba voľného trhu sa počas posudzovaného obdobia zvýšila o 41 %, pričom najvýznamnejšia časť zvýšenia sa odohrala medzi rokom 2007 a ORP. Pokiaľ ide o trh vlastnej spotreby, spotreba sa znížila o 17 %.2. Dovoz z USAObjem, cena a podiel dumpingového dovozu z príslušnej krajiny na trhu57.  Objem dovozu príslušného výrobku z USA do Spoločenstva sa počas posudzovaného obdobia znížil o 16 %. Pozorovalo sa však mierne zvýšenie dovozu od roku 2007 do ORP. Stručne povedané, výrobcovia z USA nezvýšili svoj vývoz do EÚ v dôsledku: (i) prevádzkových problémov (závažný dosah hurikánov na výrobu v USA a vývoz z USA) a následnej potreby uspokojiť domáci trh USA a (ii) zúženia celkovej ponuky/dopytu spôsobeného výrobnými poruchami v iných častiach sveta a posilneného obchodnými možnosťami presunu surovín používaných na výrobu etanolamínov do výroby MEG. Okrem toho jeden výrobca z USA počas posudzovaného obdobia takmer zastavil svoj vývoz do EÚ, čo prispelo k zistenému zníženiu. Malo by sa tiež poznamenať, že značná časť dovozu z USA počas ORP nebola dumpingová.Dovoz (v tonách) | 2005 | 2006 | 2007 | ORP |Príslušný výrobok | 44 912 | 39 641 | 35 892 | 37 583 |Index | 100 | 88 | 80 | 84 |Zdroj: Odpovede v dotazníku a Eurostat |58.  Priemerná dovozná cena sa počas posudzovaného obdobia plynulo zvyšovala. Celkove bola priemerná dovozná cena z USA vždy nižšia ako priemerné ceny výrobného odvetvia Spoločenstva.Priemerná dovozná cena za tonu (v EUR) | 2005 | 2006 | 2007 | ORP |Príslušný výrobok | 825 | 974 | 1 000 | 1 114 |Index | 100 | 118 | 121 | 135 |Zdroj: Odpovede v dotazníku a Eurostat |59.  Podiel dovozu z USA na trhu sa počas posudzovaného obdobia znížil o 9,6 percentuálnych bodov. Túto skutočnosť možno znovu pripísať problémom uvedeným v odôvodnení 60.Podiel dovozu z USA na trhu | 2005 | 2006 | 2007 | ORP |Príslušný výrobok | 23,6 % | 20,6 % | 15,2 % | 14,0 % |Index | 100 | 88 | 65 | 59 |Zdroj: Odpovede v dotazníku a Eurostat |Podhodnotenie60.  Na účely analýzy podhodnotenia cien sa dovozné ceny dvoch spolupracujúcich vývozných výrobcov účtované nezávislým zákazníkom porovnali s cenami výrobného odvetvia Spoločenstva na základe vážených priemerov v prípade porovnateľných druhov výrobku počas ORP. Ceny výrobného odvetvia Spoločenstva sa upravili na úroveň cien zo závodu a porovnali s dovoznými cenami CIF na hranici Spoločenstva, ktoré zahŕňali všetky druhy cla. Toto porovnanie cien sa vykonalo v prípade transakcií na rovnakej úrovni obchodu, ktoré sa v prípade potreby primerane upravilo, a po odpočítaní rabatov a zliav.61.  Na základe uvedenej metodiky sa nezistilo žiadne podhodnotenie predajných cien výrobného odvetvia Spoločenstva.3. Dovoz z iných tretích krajín62.  Dovoz z iných tretích krajín sa počas posudzovaného obdobia plynulo zvyšoval, pričom svoj vrchol dosiahol v roku 2007, a medzi rokom 2007 a ORP sa ukázala klesajúca tendencia. Počas posudzovaného obdobia však zostal vždy výrazne pod úrovňou dovozu z USA. Hlavnými ďalšími vyvážajúcimi krajinami sú Rusko, Mexiko, Irán a Taiwan. Okrem Ruska, ktoré plynulo zvyšuje vývoz, všetky zostávajúce krajiny vykazujú nesúvislý vývoj vývozu s medziročnými nárastmi a poklesmi množstiev.Dovoz z iných krajín | 2005 | 2006 | 2007 | ORP |Tony | 7 862 | 16 021 | 23 086 | 19 644 |Index | 100 | 204 | 294 | 250 |Podiel na trhu | 4,1 % | 8,3 % | 9,8 % | 7,3 % |Index | 100 | 202 | 238 | 177 |Dovozná cena EUR/t | 1 215 | 1 177 | 1 402 | 1 459 |Index | 100 | 97 | 115 | 120 |Zdroj: Eurostat |4. Hospodárska situácia výrobného odvetvia Spoločenstva63.  Je potrebné pripomenúť, že výrobné odvetvie vyrába aj na vlastnú spotrebu. Nasledujúce ukazovatele sa stanovili na základe predaja na voľnom trhu aj vlastnej spotreby: zásoby, výroba, kapacita, využitie kapacity, investície, návratnosť investícií, peňažný tok, schopnosť zvýšiť kapitál, zamestnanosť, produktivita a mzdy. Zostávajúce ukazovatele, najmä predaj a zisk, sa týkajú predaja na voľnom trhu. Vzhľadom na vývoj na trhu s výrobkami na vlastnú spotrebu, t. j. že vlastná spotreba je vo všeobecnosti v súlade s vývojom predaja na voľnom trhu, sa zistenia týkajúce sa trhu s výrobkami na vlastnú spotrebu môžu odhadnúť.Výroba, kapacita a využitie kapacity64.  Počas posudzovaného obdobia sa výroba a kapacita výrobného odvetvia Spoločenstva postupne zvýšila o 13 %. Využitie kapacity výrobného odvetvia Spoločenstva zostalo stabilné na vysokej úrovni, iba niečo pod 90 %. Podľa dostupných informácií sa táto úroveň využitia kapacity približuje k maximálnej úrovni príslušného výrobného odvetvia. Paralelné zvýšenie výroby a kapacity, ktoré v každom prípade zostalo nižšie ako zvyšujúca sa spotreba Spoločenstva, potvrdzuje, že výrobné odvetvie Spoločenstva dokázalo využiť existujúce opatrenia a zvýšenie dopytu po príslušnom výrobku (čo sa pripisuje rastúcemu dopytu v rôznych nadväzujúcich výrobných odvetviach, ktoré používajú etanolamíny).2005 | 2006 | 2007 | ORP |Výroba (v tonách) | 375 119 | 371 688 | 407 744 | 424 526 |Index | 100 | 99 | 109 | 113 |Kapacita (v tonách) | 424 000 | 432 000 | 458 000 | 477 000 |Index | 100 | 102 | 108 | 113 |Využitie kapacity | 88 % | 86 % | 89 % | 89 % |Index | 100 | 97 | 101 | 101 |Zdroj: Odpovede v dotazníku |Zásoby65.  V súlade s celkovým zvýšením spotreby Spoločenstva sa zvýšili aj zásoby výrobného odvetvia Spoločenstva. V každom prípade sa to nepovažuje sa veľmi významný ukazovateľ, pretože výroba etanolamínu je špecifická v závislosti od zákazníka a je väčšinou založená na dlhodobých zmluvách, ktoré sa obvykle uzatvárajú koncom kalendárneho roka.2005 | 2006 | 2007 | ORP |Zásoby (v tonách) | 8 906 | 10 113 | 9 250 | 11 097 |Index | 100 | 114 | 104 | 125 |Zdroj: Odpovede v dotazníku |Objem predaja, predajné ceny a podiel na trhu66.  Predaj výrobného odvetvia Spoločenstva sa počas celého posudzovaného obdobia výrazne zvyšoval (až o 54 %). Vzhľadom na paralelné významné zvýšenie spotreby na voľnom trhu Spoločenstva bolo však zvýšenie podielu výrobného odvetvia Spoločenstva na trhu počas posudzovaného obdobia pomerne mierne (zvýšenie o 6,4 percentuálnych bodov). Tieto trendy potvrdzujú, že výrobné odvetvie Spoločenstva mohlo využiť zavedené opatrenia. Priemerná jednotková cena vlastnej výroby výrobného odvetvia Spoločenstva sa v posudzovanom období zvýšila o 31 %. Táto situácia odzrkadľuje značné zvýšenie cien surovín používaných na výrobu etanolamínov, ale aj zvýšenú ziskovosť, najmä v ORP.67.  Zistené zvýšenie predajných cien výrobného odvetvia Spoločenstva je tiež v súlade s celosvetovým zvýšením cien na svetovom trhu s etanolamínom. Tento jav sa pripisuje sérii mimoriadnych a dočasných udalostí, ktoré sa odohrali počas posudzovaného obdobia, a najmä v období od roku 2007 do ORP. Na jednej strane ceny surovín (etylénoxid, najmä benzínový derivát a amoniak) sa počas tohto obdobia značne zvýšili. Na druhej strane svetový trh zaznamenal počas rovnakého obdobia značné zníženie rovnováhy medzi celkovou ponukou/dopytom. Bol to dôsledok rôznych faktorov, napríklad: problémy v oblasti výroby v USA a vývozu z USA, ktoré spôsobili hurikány, ťažkosti vo výrobe v Ázii, silný nárast dopytu po nadväzujúcich výrobkoch (agrochemikálie a presnejšie glyfosát), pri ktorých sa etanolamíny používajú ako suroviny, a problémy vo výrobe výrobkov (najmä MEG), pri ktorých sa používajú rovnaké suroviny ako na výrobu etanolamínov, čo viedlo výrobcov, ktorí vyrábajú MEG aj etanolamíny, k dočasnému prechodu na MEG.Predaj podobného výrobku v Spoločenstve v rámci spotreby na voľnom trhu | 2005 | 2006 | 2007 | ORP |Objem (v tonách) | 132 003 | 130 575 | 169 403 | 203 090 |Index | 100 | 99 | 128 | 154 |Priemerná predajná cena (EUR/t) | 1 044 | 1 141 | 1 189 | 1 366 |Index | 100 | 109 | 114 | 131 |Podiel na trhu | 69,0 % | 68,0 % | 72,9 % | 76,6 % |Index | 100 | 98 | 106 | 111 |Zdroj: Odpovede v dotazníku |Ziskovosť68.  Počas posudzovaného obdobia výrobné odvetvie Spoločenstva výrazne zvýšilo svoju ziskovosť. Toto zlepšenie je potrebné vnímať v kontexte: celosvetového zvýšenia cien etanolamínu, rozhodnutia jedného výrobcu z USA takmer zastaviť svoj vývoz do EÚ, čo prispelo k zníženiu dovozu z USA, a rastúceho dopytu po etanolamínoch v Spoločenstve aj na celom svete. Rastúci dopyt mal za následok zvýšenie objemov predaja, ako aj zvýšenie úrovní predajných cien, ktoré bolo do konca ORP výraznejšie ako zodpovedajúce zvýšenie nákladov na výrobu.2005 | 2006 | 2007 | ORP |Ziskovosť výrobného odvetvia Spoločenstva | 10,1 % | 16,0 % | 15,8 % | 21,9 % |Index | 100 | 159 | 157 | 217 |Zdroj: Odpovede v dotazníku |Investície, návratnosť investícií, peňažný tok a schopnosť zvýšiť kapitál69.  Úroveň investícií poukazuje na nelineárny vývoj počas posudzovaného obdobia. Investície boli na jednej strane potrebné na udržanie plánov výrobných závodov a na strane druhej na mierne zvýšenia kapacity s cieľom využiť zvýšenie spotreby a uspokojiť potreby v oblasti vývozu. Návratnosť investícií vyjadrená v zmysle čistých ziskov výrobného odvetvia Spoločenstva a čistej účtovnej hodnoty jeho investícií poukazuje na značné zlepšenie v posudzovanom období. Aj peňažný tok výrobného odvetvia Spoločenstva poukazuje na značné zlepšenie v posudzovanom období.2005 | 2006 | 2007 | ORP |Investície (EUR) | 980 213 | 6 396 684 | 1 505 707 | 2 454 173 |Index | 100 | 654 | 154 | 250 |Návratnosť čistých aktív | 45 % | 54 % | 55 % | 87 % |Index | 100 | 121 | 123 | 195 |Peňažný tok (EUR) | 22 831 675 | 34 807 468 | 36 971 471 | 55 859 958 |Index | 100 | 152 | 162 | 245 |Zdroj: Odpovede v dotazníku |Zamestnanosť, produktivita a mzdy70.  Počet zamestnancov výrobného odvetvia Spoločenstva, ktorí sú zapojení do výroby podobného výrobku, sa počas posudzovaného obdobia mierne zvýšil. Výrobné odvetvie Spoločenstva dokázalo počas posudzovaného obdobia regulovať vývoj priemerných nákladov práce na zamestnanca. Produktivita vyjadrená v objeme výroby pripadajúcom na pracovníka sa v rovnakom období mierne zlepšila. Vývoj nákladov práce a produktivity mal pozitívny vplyv na udržanie pevnej kontroly výrobných nákladov a pomohol zlepšiť výsledky v oblasti zisku.2005 | 2006 | 2007 | ORP |Zamestnanosť | 100 | 104 | 104 | 110 |Index | 100 | 103 | 104 | 110 |Produktivita (v tonách na pracovníka) | 3 749 | 3 591 | 3 916 | 3 858 |Index | 100 | 96 | 104 | 103 |Priemerné náklady práce na pracovníka (v EUR) | 2 389 | 2 629 | 2 449 | 2 262 |Index | 100 | 110 | 103 | 95 |Zdroj: Odpovede v dotazníku |Rozsah dumpingu71.  Dumping počas ORP pokračoval, aj keď na nižších úrovniach, aké sa stanovili v predchádzajúcom revíznom prešetrovaní.Zotavenie z dumpingu v minulosti72.  Ako už bolo vysvetlené, výrobné odvetvie Spoločenstva malo možnosť zotaviť sa z dumpingu v minulosti, najmä pokiaľ ide o ziskovosť, predaj a podiel na trhu.73.  Objemy vývozu výrobného odvetvia Spoločenstva do tretích krajín sa počas posudzovaného obdobia zvýšili o 21 %. Toto značné zlepšenie sa začalo od roku 2007 a pokračovalo až do ORP a pripisovalo sa najmä zvýšeniu dopytu po etanolamínoch na ázijských trhoch v dôsledku ťažkostí, ktoré nastali na týchto konkrétnych trhoch počas rovnakého obdobia. Vývozné predajné ceny sa vyvíjali podobne ako ceny Spoločenstva. Táto situácia sa opäť pripisuje tomu, že obdobie medzi rokom 2007 a ORP sa vyznačovalo značným zhoršením rovnováhy medzi celkovou ponukou a dopytom.2005 | 2006 | 2007 | ORP |Objem vývozu výrobného odvetvia Spoločenstva (v tonách) | 18 308 | 14 055 | 22 746 | 22 228 |Index | 100 | 77 | 124 | 121 |Vývozná predajná cena | 1 223 | 1 293 | 1 241 | 1 689 |Index | 100 | 106 | 101 | 138 |Zdroj: Odpovede v dotazníku |5. Záver o situácii na trhu Spoločenstva74.  Objem etanolamínov spotrebovaných na trhu Spoločenstva sa zvýšil o 41 %, zatiaľ čo dovoz z USA sa počas posudzovaného obdobia znížil o 16 %. Výrobné odvetvie Spoločenstva súčasne zvýšilo svoj objem predaja a svoj príslušný podiel na trhu.75.  Hospodárska situácia výrobného odvetvia Spoločenstva sa počas posudzovaného obdobia zlepšila. Podľa príslušných ukazovateľov ujmy je súčasný stav, pokiaľ ide o obchodnú výkonnosť, dobrý. Výrobné odvetvie Spoločenstva pracovalo pri vysokej kapacite, pričom dosiahlo značné ziskové rozpätia, udržalo si stabilný peňažný tok, zvýšilo investície a náklady práce udržalo pod kontrolou. Okrem toho výrobné odvetvie Spoločenstva dokázalo využiť niekoľko mimoriadnych udalostí, ktoré sa odohrali počas obdobia medzi rokom 2007 a ORP a ktoré viedli k zvýšeniu cien a pozitívne ovplyvnili jeho obchodnú výkonnosť.76.  Na záver, vzhľadom na pozitívny vývoj ukazovateľov, ktoré sa týkajú výrobného odvetvia Spoločenstva, sa nedalo stanoviť, či pokračovala závažná ujma. Preto sa preskúmalo, či existuje pravdepodobnosť opakovaného výskytu ujmy, ak by sa povolilo uplynutie platnosti opatrení.F. PRAVDEPODOBNOSŤ OPAKOVANÉHO VÝSKYTU UJMYZhrnutie analýzy pravdepodobnosti pokračovania a opakovaného výskytu poškodzujúceho dumpingu77.  Je potrebné pripomenúť, že pokračovanie dumpingu počas ORP sa stanovilo v prípade dvoch vyvážajúcich výrobcov z USA. Jeden z dvoch dumpingových vývozcov nespolupracoval. Vzhľadom na to, že podlieha najvyšším antidumpingovým opatreniam, pričom je súčasne najvýznamnejším výrobcom na trhu USA, mal by najvyšší stimul na to, aby sa vrátil na trh Spoločenstva, ak by uplynula platnosť opatrení.Analýza pravdepodobnosti vo vzťahu ku skutočnostiam stanoveným pre ORP78.  Ako je podrobnejšie uvedené v oddiele C („pravdepodobnosť pokračovania alebo opakovaného výskytu dumpingu“), pri prešetrovaní sa stanovilo niekoľko faktorov, ktoré poukazujú na pravdepodobnosť značného zvýšenia dumpingového dovozu zo Spojených štátov amerických, ak by sa opatrenia zrušili. Týmito faktormi sú:79.  voľná kapacita výrobcov z USA v objeme 60 000 ton, v prípade ktorej sa očakáva, že sa v blízkej budúcnosti neabsorbuje,80.  očakávaná sebestačnosť tradičných vývozných trhov USA, ktorá núti výrobcov z USA presunúť vývoz do Spoločenstva. To platí najmä v prípade vývozných trhov v Latinskej Amerike a Ázii[21]. Je potrebné pripomenúť, že ázijské trhy zohrávajú významnú úlohu v schopnosti výrobcov z USA voľne nakladať so svojimi prebytkami etanolamínov,81.  čínske antidumpingové clo uložené niekoľkým krajinám, vrátane USA, na dva z troch druhov výrobkov,82.  tlak zvýšenej výroby v dôsledku prechodu od výroby MEG k výrobe EOA. Nadbytočná kapacita a nízke ceny v oblasti podnikania s MEG prinútia výrobcov k tomu, aby výrobu EAO uprednostnili pred výrobou MEG, čím sa vytvoria nové kapacity pre EAO a vyvinie sa tlak na ceny,83.  vývoj dopytu po EAO v USA ukazuje, že dopyt je nižší ako v iných častiach sveta, vrátane Spoločenstva,84.  očakáva sa, že priemerná miera rastu dopytu v Spoločenstve bude vyššia ako v USA, čím vzniká ďalší stimul pre vyvážajúcich výrobcov z USA, aby svoj vývoz nasmerovali do Spoločenstva,85.  dostupné informácie týkajúce sa jedného nespolupracujúceho výrobcu z USA poukazujú na záver, že dokonca aj spoločnosti, ktoré nespolupracovali počas prešetrovania a minimalizovali svoj vývoz do Spoločenstva, majú veľký záujem, aby zostali na trhu EÚ a posilnili svoje činnosti v oblasti vývozu.86.  Vzhľadom na uvedené skutočnosti si výrobcovia z USA budú musieť nájsť ďalších klientov a najprimeranejšou možnosťou pre nich by bolo využiť trh Spoločenstva.87.  Počas ORP sa výrobnému odvetviu Spoločenstva darilo. Dôvodom by mohol byť silný dopyt po príslušnom výrobku, ktorý presiahol ponuku. Akékoľvek zvýšenie dovozu už dumpingových etanolamínov s pôvodom v USA by však vyvolalo značný tlak na výrobné odvetvie Spoločenstva a narušilo jeho výkonnosť.88.  Je potrebné tiež uviesť, že etanolamíny sú komoditou, t. j. rôzne druhy výrobkov sa vyrábajú podľa určitých technických noriem a výrobky z jedného zdroja sa môžu ľahko nahradiť výrobkami z iného zdroja. Na trhu, ktorý sa vyznačuje nadmernou ponukou, bude teda hospodárska súťaž založená najmä na cene.89.  Na základe týchto skutočností môže spojenie opísaných faktorov pomerne rýchlo ohroziť silný dopyt po etanolamínoch a viesť k nadmernému zásobeniu trhu Spoločenstva. Zvýšenie dumpingového dovozu by viedlo k vyvinutiu tlaku na úroveň predajných cien smerom dole a malo by zase negatívny vplyv na ukazovatele súvisiace s výkonnosťou výrobného odvetvia Spoločenstva, najmä na ziskovosť. Ak by došlo k zvýšenému dumpingu, nastalo by podhodnotenie cien.Vplyv súčasnej hospodárskej krízy90.  Pravdepodobnosť opakovaného výskytu ujmy, ako bolo opísané v predchádzajúcom oddiele, sa zvyšuje tým, že trh s etanolamínom sa po hospodárskej kríze, ktorá prepukla na jeseň 2008, zmenil. Mnoho kľúčových parametrov sa značne zmenilo, a to pokiaľ ide o vývoz aj situáciu výrobného odvetvia Spoločenstva. Ako už bolo vysvetlené, dostupné informácie poukazujú na to, že existuje výrazné zvyšovanie dumpingového dovozu po ORP v dôsledku toho, že cenové úrovne v USA v prípade dvoch druhov výrobkov sú nad európskymi cenovými úrovňami, zatiaľ čo cenový rozdiel v prípade tretieho druhu výrobku sa rýchlo stráca. V tomto smere údaje Eurostatu poukazujú na to, že počas druhého štvrťroka 2009 dovoz z USA (t. j. 15 052 ton) do Spoločenstva bol o 20 % lacnejší ako počas ORP.91.  V prípade, že by neexistovali žiadne opatrenia, tento zvýšený dumpingový dovoz by ohrozil výrobné odvetvie Spoločenstva, ktoré je značne oslabené. Verejne dostupné informácie získané počas prešetrovania v skutočnosti poukazujú na znížený dopyt, predaj a úspory z rozsahu, voľnú výrobnú kapacitu, znižujúcu sa finančnú výkonnosť, atď.[22]. V dôsledku súčasnej hospodárskej krízy musel trh s etanolamínmi v Spoločenstve čeliť slabému dopytu. Výrobcovia výrobného odvetvia Spoločenstva boli preto nútení obmedziť svoju výrobu.92.  Výrobné odvetvie Spoločenstva v súčasnosti pracuje na 70 % úrovni využitia kapacity, t. j. na oveľa nižšej úrovni, ako bola úroveň počas ORP, keď bola kapacita využitá takmer úplne. Okrem toho objem predaja výrobného odvetvia Spoločenstva sa znížil o približne 30 %, pričom po ORP sa súčasne znížili predajné ceny o 35 – 40 %. Vývoj nákladov na výrobu a ziskovosti po ORP súčasne prezrádza, že pravdepodobne existuje závažná nerovnováha medzi nákladmi na suroviny a cenami etanolamínu, čo ďalej narušuje finančnú výkonnosť výrobného odvetvia Spoločenstva. Zníženie cien dvoch hlavných surovín používaných na výrobu etanolamínu (etylén a amoniak) počas obdobia po ORP bolo v skutočnosti výrazne menšie ako zníženie cien etanolamínu. To viedlo k závažnej strate ziskových rozpätí výrobného odvetvia Spoločenstva, ktoré v súčasnosti zaznamenáva buď straty alebo jednociferné ziskové rozpätia.93.  Inými slovami, výrobné odvetvie Spoločenstva sa už nenachádza v zdanlivo ustálenom stave, ale v stave, keď tlak zo strany dumpingového dovozu viac než pravdepodobne uvedie do pohybu nebezpečnú klesajúcu špirálu, ktorá zďaleka presiahne špirálu, ktorej pravdepodobnosť sa zistila na základe údajov z ORP.94.  Uvedená hospodárska situácia obmedzila obchodné možnosti výrobného odvetvia Spoločenstva. Výrobné odvetvie Spoločenstva by na jednej strane nemohlo rozšíriť svoju základňu zákazníkov v EÚ, ak zohľadníme skutočnosť, že neexistuje žiadny náznak, že jeho hlavní konkurenti na trhu Spoločenstva (t. j. výrobcovia z USA) zastavili vývoz do EÚ. Na druhej strane sa zdá, že nie je pravdepodobné, že sa tlak na výrobné odvetvie Spoločenstva zmierni zvýšením výroby na vlastnú spotrebu, pretože neexistujú žiadne náznaky, že by hospodárske vyhliadky nadväzujúcich výrobkov (napríklad etylénamíny, herbicídy a katalyzátory) mohli prevážiť tlak na trh s etanolamínom.Záver o pravdepodobnosti opakovaného výskytu ujmy95.  Ak by sa opatrenia zrušili, existuje veľká pravdepodobnosť značného zvýšenia dumpingového dovozu z USA do Spoločenstva, ktorý by mohol viesť iba k opakovanému výskytu ujmy. Výrobcovia z USA strácajú tradičné trhy, pričom nadmerná dodávka MEG by viedla k zvýšeniu výroby etanolamínu, ktorý by sa musel predať na iných trhoch ako v USA. Okrem toho hospodárska kríza ovplyvnila výrobné odvetvie Spoločenstva, ktoré čelí tlaku existujúceho dumpingového dovozu z USA, bez toho, aby malo akýkoľvek iný realizovateľný alternatívny spôsob riešenia poškodzujúceho dumpingu ako prostredníctvom pokračovania antidumpingového cla. Nezistil sa žiadny náznak, ktorý by viedol k záveru, že táto situácia sa nezhorší, ak by sa povolilo uplynutie platnosti opatrení.G. ZÁUJEM SPOLOČENSTVA1. Predbežné poznámky96.  V súlade s článkom 21 základného nariadenia sa preskúmalo, či by zachovanie v súčasnosti platných antidumpingových opatrení bolo v rozpore so záujmom Spoločenstva ako celku. Stanovenie záujmu Spoločenstva bolo založené na posúdení všetkých príslušných záujmov, t. j. záujmov výrobného odvetvia Spoločenstva, dovozcov, obchodníkov, veľkoobchodníkov a priemyselných používateľov príslušného výrobku.97.  Je potrebné pripomenúť, že v predchádzajúcich prešetrovaniach sa uložené opatrenia nepovažovali za opatrenia v rozpore so záujmom Spoločenstva. Okrem toho je toto prešetrovanie preskúmaním pred uplynutím platnosti, ktorým sa analyzuje situácia, v akej sú zavedené dumpingové opatrenia.98.  Na tomto základe sa preskúmalo, či napriek záveru o pravdepodobnosti pokračovania dumpingu a pravdepodobnosti opakovaného výskytu ujmy existujú závažné dôvody, ktoré by viedli k záveru, že zachovanie opatrení v tomto konkrétnom prípade nie je v záujme Spoločenstva.2. Záujem výrobného odvetvia Spoločenstva99.  Je potrebné pripomenúť, že dumping počas ORP bol stále prítomný a že existuje pravdepodobnosť pokračovania dumpingu príslušného výrobku s pôvodom v USA a opakovaného výskytu ujmy pre výrobné odvetvie Spoločenstva.100.  Ukázalo sa, že výrobné odvetvie Spoločenstva je životaschopné a konkurenčné výrobné odvetvie, čo potvrdzuje pozitívny vývoj väčšiny hospodárskych ukazovateľov. Predtým uložené antidumpingové opatrenia prispeli k obnoveniu ziskovosti a umožnili dostatočnú návratnosť investícií. Táto situácia by sa mohla využiť v rámci nových investícií v roku 2010. Preto je v záujme výrobného odvetvia Spoločenstva zachovať opatrenia zamerané proti dumpingovému dovozu z USA.3. Záujem dovozcov a obchodníkov/veľkoobchodníkov101.  Vzhľadom na to, že neexistovala spolupráca so žiadnym obchodníkom ani veľkoobchodníkom, dospelo sa k záveru, že neexistencia alebo pokračovanie opatrení nemajú vo veľkej miere vplyv na tieto strany. Okrem toho prešetrovanie nepreukázalo existenciu žiadnych neprepojených dovozcov, pretože celý dovoz príslušného výrobku s pôvodom v USA do Spoločenstva sa uskutočňuje prostredníctvom dovozcov, ktorí sú prepojení s vyvážajúcimi výrobcami z USA.102.  Pokračovanie opatrení nebude viesť k zmene súčasnej situácie prepojených dovozcov, v prípade ktorých sa zistilo, že počas ORP realizovali zisky pri rozpätiach, ktoré sú v súlade s trhovými podmienkami. Za každých okolností, prinajmenšom v tomto prípade, tvoria záujmy prepojených dovozcov neoddeliteľnú súčasť záujmov vyvážajúcich výrobcov, pretože vyvážajúci výrobcovia môžu stanoviť politiku prepojených dovozcov. Je potrebné pripomenúť, že záujmy vyvážajúcich výrobcov nie sú súčasťou analýzy záujmu Spoločenstva.4. Záujem priemyselných používateľov103.  Na základe toho, že pokračovanie opatrení by bolo tretím predĺžením antidumpingových opatrení, osobitná pozornosť sa venovala záujmu priemyselných používateľov.104.  V tomto prešetrovaní ponúkol pomoc iba jeden používateľ patriaci do odvetvia esterquátov, ktoré sa používajú ako zmäkčovače tkanín. Esterquáty sa vyrábajú z TEA (jeden z troch druhov etanolamínových výrobkov) a používajú sa ako zmäkčovače tkanín, ktoré obchodne využívajú také spoločnosti, ako Unilever, Henkel, Colgate Palmolive, Procter & Gamble a Benckiser/Reckitt. Uvedený priemyselný používateľ si počas ORP zabezpečoval etanolamíny z USA aj od výrobného odvetvia Spoločenstva. Dovoz od tohto priemyselného používateľa predstavoval malý podiel na celkovom dovoze z USA (v rozmedzí od 15 % do 25 % – presný údaj nemožno uviesť z dôvodov utajenia).105.  Jediný spolupracujúci priemyselný používateľ tvrdil, že používatelia zo Spoločenstva sú poškodzovaní antidumpingovými opatreniami, pretože sú závislí od dovozu etanolamínu, ktorý je ďalším zdrojom pokrytia ich dopytu v EÚ. Tvrdil aj to, že používatelia zo Spoločenstva podnikajú na veľmi konkurenčných a cenovo citlivých trhoch, pričom je na nich vyvíjaný tlak zo strany následných výrobcov. Aby minimalizovali náklady, suroviny musia nakupovať za najnižšie možné ceny. Podľa tohto priemyselného používateľa teda akékoľvek zvýšenie ceny etanolamínu ohrozuje jeho obchodné činnosti a narušuje jeho ziskovosť. Táto strana preto dospela k záveru, že pokračovanie opatrení nie je v záujme Spoločenstva, pretože ak by sa povolilo uplynutie platnosti opatrení, uvedená situácia by sa zmiernila.106.  Zistilo sa, že počas ORP TEA tvoril pre jediného spolupracujúceho priemyselného používateľa významnú časť (v rozmedzí od 20 % do 30 %) celkových nákladov na výrobu esterquátov. Je jasné, že zrušenie antidumpingových opatrení by prinajmenšom v krátkodobom horizonte zmiernilo zaťaženie, ktoré musí znášať táto spoločnosť v dôsledku ceny TEA ako suroviny. Ak sa však zohľadní skutočnosť, že táto spoločnosť si zabezpečuje veľmi významné množstvá TEA od výrobného odvetvia Spoločenstva, neočakáva sa, že by konečný vplyv akejkoľvek zmeny v antidumpingových opatreniach bol pre tohto konkrétneho priemyselného používateľa významný. V tejto súvislosti Komisia preskúmala vplyv súčasných antidumpingových opatrení na obrat spoločnosti, pokiaľ ide o obchod s esterquátmi pri použití etanolamínov dovezených z USA. Dostupné údaje svedčia o tom, že celkový vplyv antidumpingového cla na obrat príslušnej spoločnosti je mierny (v rozmedzí od 1 % do 5 %, presný údaj nemožno uviesť z dôvodov utajenia). Tým sa vysvetľuje, prečo spoločnosť dokázala pokračovať vo svojich obchodných činnostiach v tomto odvetví napriek značnému zvyšovaniu cien etanolamínu až do ORP a napriek existencii antidumpingových opatrení. Je potrebné uviesť aj to, že esterquáty predstavujú iba pomerne malú časť celkových činností tohto priemyselného používateľa.107.  Preskúmal sa aj vývoj cien TEA po ORP a ich vplyv na výrobné náklady jediného spolupracujúceho priemyselného používateľa. V tejto súvislosti je potrebné pripomenúť, že ceny etanolamínov sa po ORP výrazne znížili. Vzhľadom na pozorovaný vývoj cien TEA a nákladovú štruktúru obchodu s esterquátmi sa usudzuje, že dosah TEA na celkové náklady na konečný výrobok sa po ORP znížil. Na základe dostupných údajov sa zdá, že v prípade tohto konkrétneho priemyselného používateľa by zníženie cien TEA mohlo viesť k zníženiu nákladov na TEA v rozmedzí 20 % až 25 %. Príslušným výsledkom by bolo zníženie celkových nákladov na výrobu konečného výrobku v rozsahu 15 % až 20 %.108.  Analyzoval sa aj vplyv akéhokoľvek pokračovania antidumpingových opatrení na jediného spolupracujúceho priemyselného používateľa prostredníctvom preskúmania jeho hospodárskej výkonnosti v minulosti, najmä pokiaľ ide o jeho ziskovosť a predaj. Pokiaľ ide o ziskovosť, zistilo sa, že počas posudzovaného obdobia, napriek platnému opatreniu, jediný spolupracujúci priemyselný používateľ dosiahol marginálnu ziskovosť v prípade výrobkov zahŕňajúcich etanolamíny. Pokiaľ ide o predaj, zistilo sa, že jediný spolupracujúci priemyselný používateľ značne zvýšil svoj vývozný predaj v prípade výrobkov zahŕňajúcich etanolamíny, pričom jeho predaj v Spoločenstve sa mierne znížil. Uvedené trendy sa týkali rovnako výrobkov vyrábaných s etanolamínmi s pôvodom v USA alebo s pôvodom v EÚ. Táto situácia poukazuje na to, že existencia antidumpingových opatrení nemala žiadny vplyv na rozhodovanie spoločnosti, pokiaľ ide o predaj, čo potvrdzuje, že spoločnosť mohla naďalej úspešne podnikať bez akýchkoľvek významných pozorovateľných problémov v jej predaji a ziskovosti. Nezistila sa žiadna závažná skutočnosť poukazujúca na to, že by sa uvedená situácia zmenila, ak by sa antidumpingové opatrenia predĺžili.109.  Nakoniec, nemohli sa zistiť žiadne závažné dôkazy odôvodňujúce tvrdenie, že zúžený trh pre priemyselných používateľov možno priamo pripísať nedostatkom v ponuke etanolamínov z výrobného odvetvia Spoločenstva.110.  Stručne povedané, vplyv antidumpingového cla na náklady spolupracujúceho priemyselného používateľa na výrobu konečných výrobkov je počas ORP dosť obmedzený a zrušenie antidumpingových opatrení by prinieslo iba minimálne zmiernenie. Okrem toho situácia po ORP, pokiaľ ide o ceny TEA, už mala pozitívny vplyv na nákladovú štruktúru spoločnosti. Preto sa rozhodlo, že pokračovanie opatrení by nemalo významný vplyv na jediného spolupracujúceho priemyselného používateľa. Ak zohľadníme skutočnosť, že počas prešetrovania nespolupracoval žiadny ďalší používateľ a že žiadna strana nepredložila príslušné informácie k tejto konkrétnej veci, dospelo sa k záveru, že uvedená analýza by sa mala uplatniť rovnakým spôsobom aj v prípade všetkých priemyselných používateľov, ktorí by mohli byť dotknutí trhom s etanolamínom.5. Záver o záujme Spoločenstva111.  Prešetrovanie ukázalo, že existujúce antidumpingové opatrenia prispeli k zotaveniu výrobného odvetvia Spoločenstva. Výrobné odvetvie Spoločenstva by malo prospech z pokračovania opatrení, ak by sa udržali súčasné ziskové úrovne cien, čo by umožnilo uskutočniť ďalšie investície. Ak by sa povolilo uplynutie platnosti opatrení, ohrozil by sa proces zotavenia, ako je podrobne opísané v oddiele F. Preto je pokračovanie opatrení v záujme výrobného odvetvia Spoločenstva.112.  Zdá sa, že neprepojení dovozcovia neexistujú a neprepojení obchodníci/veľkoobchodníci sa neprihlásili. Celý dovoz s pôvodom v USA sa uskutočňuje prostredníctvom prepojených obchodníkov, v prípade ktorých sa zistilo, že kým boli opatrenia zavedené, dosiahli počas ORP ziskové rozpätia, ktoré sú v súlade s normálnymi sadzbami na trhu.113.  Okrem toho sa zdá, že existujúce opatrenia nemali v minulosti žiadny významný negatívny vplyv na hospodársku situáciu používateľov. Na základe informácií získaných počas tohto prešetrovania sa zdá, že akékoľvek zvýšenie cien, ak k nemu dôjde, vyplývajúce z uloženia antidumpingových opatrení, nie je neprimerané v porovnaní s výhodami, ktoré získalo výrobné odvetvie Spoločenstva odstránením narušenia obchodu spôsobeného dumpingovým dovozom.114.  Pokiaľ ide o záujem Spoločenstva, dospelo sa k záveru, že neexistujú žiadne závažné dôvody na to, aby sa nepokračovalo v uplatňovaní antidumpingových opatrení, ktoré sa v súčasnosti vzťahujú na dovoz etanolamínov s pôvodom v USA.115.  Preto sa považuje za primerané zachovať súčasné antidumpingové opatrenia vzťahujúce sa na dovoz etanolamínov s pôvodom v USA.H. ANTIDUMPINGOVÉ OPATRENIA116.  Všetky strany boli informované o základných skutočnostiach a úvahách, na základe ktorých sa má odporúčať, aby sa existujúce opatrenia zachovali. Bola im poskytnutá aj lehota na predloženie pripomienok a požiadaviek po uverejnení. Príslušné predložené informácie sa analyzovali, ale neviedli k zmene základných skutočností a úvah, na základe ktorých sa rozhodlo o zachovaní súčasných antidumpingových opatrení.117.  Prešetrovanie ukázalo, že existuje pravdepodobnosť pokračovania dumpingu (vrátane pravdepodobného zvýšenia objemu dumpingového vývozu), ako aj pravdepodobnosť opakovaného výskytu ujmy.118.  Aj keď sa zohľadní, že jeden z dvoch spolupracujúcich vyvážajúcich výrobcov nevyvážal za dumpingové ceny a (preto) sa pre budúcnosť predpokladá, že jeho časť dovozu z USA nebude dumpingová, podmienky na pokračovanie uplatňovania cla na základe článku 11 ods. 2 základného nariadenia sa napriek tomu splnili.119.  Z uvedených skutočností vyplýva, že ako je stanovené v článku 11 ods. 2 základného nariadenia, mali by sa predĺžiť antidumpingové opatrenia vzťahujúce sa na dovoz etanolamínov s pôvodom v Spojených štátoch amerických uložené nariadením Rady (ES) č. 1583/2006.120.  Okrem toho sa usudzuje, že opatrenia by sa mali zachovať iba počas ďalšieho obdobia dvoch rokov. Tento záver je založený na niekoľkých dôvodoch: existencia pravdepodobnosti opakovaného výskytu poškodzujúceho dumpingu založená na skutočnostiach, že (i) pokračoval dumping zo strany vyvážajúcich výrobcov z USA, bez ohľadu na platné opatrenia, a (ii) očakávanie zvýšeného dovozu do Spoločenstva v dôsledku existujúcej nadbytočnej výrobnej kapacity 60 000 ton v USA a nedostatku príslušného domáceho dopytu, ktorý by dokázal absorbovať túto nadbytočnú kapacitu v USA. Okrem toho jeden nespolupracujúci výrobca z USA v súčasnosti podlieha najvyššiemu antidumpingovému clu, a preto má najväčší stimul na návrat na trh Spoločenstva v prípade, že uplynie platnosť opatrení. Má k dispozícii aj potrebnú distribučnú sieť, pretože na trhu Spoločenstva predáva ďalšie chemické výrobky a uviedol, že EÚ považuje za dôležitý vývozný trh.121.  Okrem toho sa očakáva, že nadbytočná kapacita v USA sa postupne do roku 2013 vytratí a existujú plány na rozšírenie kapacity v Spoločenstve do konca roku 2010. Úvahy týkajúce sa rozšírenia kapacity v Spoločenstve v spojení s neurčitosťou vplyvu súčasnej svetovej hospodárskej krízy na trh s etanolamínom (na celosvetovej úrovni, ale ešte dôležitejšie na úrovni Spoločenstva) zaručujú obmedzenie zachovania opatrení na dva roky,PRIJALA TOTO NARIADENIE:Článok 11. Týmto sa ukladá konečné antidumpingové clo na dovoz etanolamínov, ktoré sa v súčasnosti zaraďujú pod kódy KN ex 2922 11 00 (monoetanolamín) (kód TARIC 2922 11 00 10), ex 2922 12 00 (dietanolamín) (kód TARIC 2922 12 00 10) a 2922 13 10 (trietanolamín), s pôvodom v Spojených štátoch amerických.2. Sadzby konečného antidumpingového cla vzťahujúceho sa na výrobky opísané v odseku 1 a vyrábané spoločnosťami uvedenými ďalej v texte sú:Spoločnosť | Antidumpingové clo (Euro na tonu) | Doplnkový kód TARIC |The Dow Chemical Corporation 2030 Dow Center Midland, Michigan 48674 USA | 59,25 | A115 |INEOS Americas LLC 7770 Rangeline Road Theodore, Alabama 36582 USA | 69,40 | A145 |Huntsman Chemical Corporation 3040 Post Oak Boulevard PO Box 27707 Houston, Texas 77056 | 111,25 | A116 |Všetky ostatné spoločnosti | 111,25 | A999 |3. Pokiaľ nie je stanovené inak, uplatňujú sa platné ustanovenia týkajúce sa cla.4. V prípadoch, keď došlo k poškodeniu tovaru pred prepustením do voľného obehu, a cena skutočne zaplatená alebo obvykle platená je preto na účely stanovenia hodnoty cla podľa článku 145 nariadenia Komisie (EHS) č. 2454/93[23] pomerne upravená, sa suma antidumpingového cla vypočítaná na základe uvedených súm znižuje o percentuálnu hodnotu, ktorá zodpovedá pomeru ceny skutočne zaplatenej alebo obvykle platenej.Článok 2Toto nariadenia nadobúda účinnosť dňom nasledujúcim po jeho uverejnení v Úradnom vestníku Európskej únie a je účinné počas obdobia dvoch rokov.Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli […]Za Radu[1] Ú. v. ES L 56, 6.3.1996, s. 1.[2] Ú. v. ES L 28, 2.2.1994, s. 40.[3] Ú. v. EÚ L 294, 25.10.2006, s. 2.[4] Ú. v. EÚ C 71, 18.3.2008, s. 13.[5] Ú. v. EÚ C 270, 25.10.2008, s. 26.[6] Vyhliadky v oblasti trhu s etylénoxidom a glykolom vypracované spoločnosťou PCI Xylenes & Polyesters Ltd (ďalej len PCI), vydanie z októbra 2008.[7] Chemical Economics Handbook Product Review-Etanolamíns-SRI Consulting, január 2009, 642.5000 A, s. 14 – 15.[8] V závislosti od zdrojov.[9] PCI, publikácia z januára 2009.[10] PCI, publikácia z januára 2009.[11] Výpočet na základe publikácie PCI z apríla 2009.[12] Publikácia Tecnon OrbiChem, 17. marec 2009.[13] Publikácia SRI, január 2009.[14] Publikácia Tecnon OrbiChem, 17. marec 2009.[15] Publikácia Tecnon OrbiChem, 17. december 2008.[16] Výpočet na základe publikácie PCI z apríla 2009.[17] Na základe údajov o plánoch spotreby a rozšírenia uvedených v publikácii SRI, január 2009.[18] Publikácia PCI z apríla 2009; Publikácie Tecnon OrbiChem zo 17. decembra a 17. marca 2009.[19] Publikácia PCI z apríla 2009.[20] Publikácie Tecnon OrbiChem zo 14. augusta 2009 a Tecnon OrbiChem zo 17. marca 2009.[21] Publikácia Tecnon OrbiChem zo 17. marca 2009.[22] Publikácia Tecnon OrbiChem zo 14. augusta 2009; publikácie ICIS z 15. apríla 2009 a 19. apríla 2009; údaje PCI (publikácie z novembra 2008 až júla 2009).[23] Ú. v. ES L 253, 11.10.1993, s. 1.